 

 

ΣΧΟΛΗ ΚΟΙΝΩΝΙΚΩΝ, ΑΝΘΡΩΠΙΣΤΙΚΩΝ ΕΠΙΣΤΗΜΩΝ ΚΑΙ ΤΕΧΝΩΝ

**ΤΜΗΜΑ ΔΙΕΘΝΩΝ ΚΑΙ ΕΥΡΩΠΑΪΚΩΝ ΣΠΟΥΔΩΝ**

Όροι Συμμετοχής στον Φοιτητικό

Διαγωνισμό INTERREG – ΠΑΝΕΠΙΣΤΗΜΙΟ ΜΑΚΕΔΟΝΙΑΣ

Στο πλαίσιο του εορτασμού των 35 χρόνων από την έναρξη του προγράμματος INTERREG στην Ευρώπη και των 20 χρόνων λειτουργίας της Διαχειριστικής Αρχής του προγράμματος με έδρα τη Θεσσαλονίκη, διοργανώνεται φοιτητικός διαγωνισμός γραπτού λόγου σε συνεργασία με το Τμήμα Διεθνών και Ευρωπαϊκών Σπουδών του Πανεπιστημίου Μακεδονίας. Ο διαγωνισμός στοχεύει στην ενθάρρυνση της συμμετοχής των φοιτητών σε κρίσιμα ζητήματα της Πολιτικής Συνοχής και της διασυνοριακής συνεργασίας.

Ο φοιτητικός διαγωνισμός απευθύνεται σε **προπτυχιακούς και μεταπτυχιακούς φοιτητές** του **Τμήματος Διεθνών και Ευρωπαϊκών Σπουδών (ΔΕΣ)** του Πανεπιστημίου Μακεδονίας, που ενδιαφέρονται να εκφράσουν τις σκέψεις, τους προβληματισμούς ή και τις προσδοκίες τους για το μέλλον της **ευρωπαϊκής συνεργασίας**, της **Πολιτικής Συνοχής** και της **διασυνοριακής/διακρατικής συνεργασίας**.

Είτε σε ακαδημαϊκό, είτε σε πολιτικό, κοινωνικό ή και πιο προσωπικό ύφος, οι φοιτητές καλούνται να καταθέσουν τη δική τους **οπτική για το ρόλο και τη σημασία** αυτών των πολιτικών στον σύγχρονο ευρωπαϊκό χώρο — και κυρίως στις τοπικές κοινωνίες που βρίσκονται κοντά στα σύνορα, όπως η Βόρεια Ελλάδα.

Η συμμετοχή δεν προϋποθέτει ειδικές τεχνικές γνώσεις. Αντιθέτως, ενθαρρύνεται η **αυθεντική έκφραση**, η **κριτική σκέψη** και η **προσωπική προσέγγιση** σε ένα πεδίο πολιτικής με ιδιαίτερη σημασία για τη νέα γενιά.

# Θέμα Διαγωνισμού

**“Η Πολιτική Συνοχής και η διασυνοριακή συνεργασία μέσα από τη ματιά των φοιτητών”**

 Η εργασία μπορεί να εστιάζει σε μία ή περισσότερες από τις εξής πτυχές:
- Ο ρόλος της Πολιτικής Συνοχής στην ενίσχυση της ευρωπαϊκής ενοποίησης
- Η σημασία των διασυνοριακών προγραμμάτων για τις τοπικές κοινωνίες
- Οι προσωπικές προσδοκίες των νέων πολιτών από την Πολιτική Συνοχής
- Κριτική προσέγγιση ως προς τις υφιστάμενες πολιτικές και εφαρμογές

# Όροι Συμμετοχής

1. Δικαίωμα συμμετοχής έχουν όλοι οι φοιτητές του Τμήματος Διεθνών και Ευρωπαϊκών Σπουδών του ΠΑΜΑΚ. Η συμμετοχή μεταπτυχιακών φοιτητών θα καθοριστεί σε συνεργασία με το Τμήμα.

2. Κάθε συμμετοχή είναι ατομική και αφορά εργασία έως 1.000 λέξεων (γραμματοσειρά Times New Roman, μέγεθος 12, διάστιχο 1.15, και να αποσταλεί σε μορφή .doc, docx, ή .pdf)

3. Η εργασία μπορεί να έχει δοκιμιακό, πολιτικό, δημοσιογραφικό ή κριτικό χαρακτήρα.

4. Η εργασία μπορεί να υποβληθεί είστε στα ελληνικά είτε στα αγγλικά.

5. **Οι συμμετέχοντες πρέπει να ακολουθήσουν τον ακόλουθο σκελετό**:

Τίτλος εργασίας:

Η ΠΟΛΙΤΙΚΗ ΣΥΝΟΧΗΣ ΚΑΙ Η ΔΙΑΣΥΝΟΡΙΑΚΗ ΣΥΝΕΡΓΑΣΙΑ ΜΕΣΑ ΑΠΟ ΤΗ ΜΑΤΙΑ ΤΩΝ ΦΟΙΤΗΤΩΝ
**Εισαγωγή (100-150 λέξεις):** *περιγραφή του θέματος, προσέγγιση, προσωπικό κίνητρο*

* Ποια είναι η γενική θεματική της Πολιτικής Συνοχής ή του INTERREG;
* Ποιος είναι ο προσωπικός ή κοινωνικός λόγος που οδήγησε τον/την φοιτητή/τρια να επιλέξει να συμμετέχει;
* Προβληματισμός, απορία ή θέση που θέτει το κείμενο

**Κυρίως μέρος (700-750 λέξεις):** *ανάλυση, τεκμηρίωση, παραδείγματα, επιχειρήματα*

Ανάλογα με το ύφος, μπορεί να οργανωθεί σε θεματικές ενότητες ή ερωτήματα:

**Ενδεικτικά Θέματα που μπορεί να αναπτυχθούν:**

* Πώς αντιλαμβάνομαι την έννοια της “εδαφικής συνοχής” στην Ευρωπαϊκή Ένωση;
* Ποια είναι η χρησιμότητα ή τα όρια των διασυνοριακών προγραμμάτων;
* Ποια οφέλη έχουν (ή θα έπρεπε να έχουν) οι περιοχές που συμμετέχουν στο INTERREG;
* Πώς πιστεύω ότι το INTERREG μπορεί να ανταποκριθεί στις προκλήσεις της εποχής (κλιματική αλλαγή, κοινωνικές ανισότητες, νέες τεχνολογίες, αειφορία/βιωσιμότητα);
* Ποια είναι η θέση της νεολαίας σε τέτοια σχήματα συνεργασίας;
* Υπάρχουν συγκεκριμένα παραδείγματα δράσεων INTERREG που θεωρώ επιτυχημένα ή αποτυχημένα;

**Προτάσεις / Προσωπικό Όραμα**

* Ποιες παρεμβάσεις ή κατευθύνσεις θα έδινα ως νέος πολίτης/ευρωπαίος φοιτητής στην Πολιτική Συνοχής;
* Τι θα ήθελα να αλλάξει, να ενισχυθεί, να προβληθεί περισσότερο;
* Πώς μπορεί να γίνει ο INTERREG πιο προσιτός, πιο αποτελεσματικός ή πιο ορατός στους πολίτες;

**Συμπεράσματα (100-150 λέξεις):** *σύνοψη σκέψεων, προτάσεις, προσωπική θέση*

* Ανακεφαλαίωση του βασικού μηνύματος του κειμένου.
* Ένα καταληκτικό σχόλιο ή ερώτημα προς σκέψη για το μέλλον της συνεργασίας στην Ευρώπη.

***Συνοδευτικά – Τυπικά Στοιχεία***

* ***Ονοματεπώνυμο συμμετέχοντα***
* ***Τμήμα – Έτος σπουδών***
* ***Email επικοινωνίας, Τηλ.***

5. Η υποβολή των συμμετοχών θα πραγματοποιηθεί μέσω ηλεκτρονικής αλληλογραφίας στο email interreg@mou.gr **έως και την 30ή Σεπτεμβρίου 2025 και ώρα 24.00.** Τυχόν μεταγενέστερες αποστολές, δε θα ληφθούν υπόψη.

6. Οι εργασίες θα αξιολογηθούν μέσω διαδικασίας peer review από μικτή επιτροπή, αποτελούμενη από μέλη του Τμήματος ΔΕΣ και στελέχη της Υπηρεσίας Διαχείρισης INTERREG. Τα κριτήρια αξιολόγησης περιλαμβάνουν την πρωτοτυπία σκέψης, την κατανόηση της πολιτικής συνοχής, τη γλωσσική ποιότητα της εργασίας καθώς και το κοινωνικό και οραματικό αντίκτυπο που περιλαμβάνει. Δεν απαιτείται αυστηρή βιβλιογραφία, αλλά συνιστάται η αναφορά σε επίσημες πηγές ή έρευνες.

7. Οι **τρεις** φοιτητές που θα διακριθούν θα λάβουν συμβολικά δώρα, επίσημη αναγνώριση, δυνατότητα παρουσίασης της εργασίας τους σε εκδήλωση της Υπηρεσίας Διαχείρισης Προγραμμάτων INTERREG και δημοσίευση περίληψης της εργασίας τους στον τοπικό Τύπο.

Πιο συγκεκριμένα:

**1ο Βραβείο**

* **Συμβολικό δώρο τεχνολογίας** (π.χ. ασύρματα ακουστικά, smartwatch ή powerbank)
* **Έπαινος συμμετοχής** με υπογραφή των δύο φορέων
* **Προφορική παρουσίαση** της εργασίας στην επίσημη εκδήλωση για τα 35 χρόνια INTERREG στην Ευρώπη
* **Δημοσίευση περίληψης** της εργασίας στον τοπικό Τύπο (σε συνεργασία με εφημερίδα «Μακεδονία» ή άλλο μέσο)
* **Πιστοποιητικό Διάκρισης & Συμμετοχής** με αναφορά στην τελική κατάταξη

**2ο Βραβείο**

* **Έπαινος συμμετοχής**
* **Προφορική παρουσίαση** της εργασίας στην εκδήλωση
* **Πιστοποιητικό Συμμετοχής** με ειδική μνεία
* Αναμνηστικό Δώρο

**3ο Βραβείο**

* **Έπαινος συμμετοχής**
* **Προφορική παρουσίαση** της εργασίας στην εκδήλωση
* **Πιστοποιητικό Συμμετοχής**

*Όλοι οι συμμετέχοντες που υποβάλουν έγκυρη εργασία εντός προθεσμίας θα λάβουν ηλεκτρονική βεβαίωση συμμετοχής.*

8. Οι συμμετέχοντες δηλώνουν ρητώς ότι συναινούν στην επεξεργασία των προσωπικών τους δεδομένων για τους σκοπούς του διαγωνισμού, σύμφωνα με την ισχύουσα νομοθεσία (GDPR).

